
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 419 

7 Οκτωβρίου 2011 


ΔΙ ΑΚΗΡΥΞΕ ΙΣ 

(ΐ) 

ΔΙΑΧΕΙΡΙΣΤΗΣ ΕΘΝΙΚΟΥ ΣΥΣΤΗΜΑΤΟΣ 
ΦΥΣΙΚΟΥ ΑΕΡΙΟΥ (ΔΕΣΦΑ) Α.Ε. 

Αριθμ. Διακ. 270/11 

Η Εταιρεία Διαχειριστής Εθνικού Συστήματος Φυσικού 
Αερίου (ΔΕΣΦΑ) Α.Ε. προκηρύσσει Ανοικτό Διεθνή Δια¬ 
γωνισμό με αριθμό Διακήρυξης 270/11 και τίτλο: «Ελεγ¬ 
χος Λεπτομερούς Σχεδιασμού και Υπηρεσίες Επίβλεψης 
Κατασκευής του'Εργου «Λεπτομερής Σχεδιασμός, Προ¬ 
μήθεια Υλικών και Κατασκευή του Έργου του ΔΕΣΦΑ 
Αγωγός Φυσικού Αερίου Υψηλής Πίεσης από Αγίους 
Οεοδώρους έως τη ΔΕΗ Μεγαλόπολης»» 

Το αντικείμενο της Σύμβασης αφορά στον Έλεγχο 
Λεπτομερούς Σχεδιασμού και σε Υπηρεσίες Επίβλε¬ 
ψης Κατασκευής του'Εργου: «Λεπτομερής Σχεδιασμός, 
Προμήθεια Υλικών και Κατασκευή του Αγωγού Φυσικού 
Αερίου Υψηλής Πίεσης από τους Αγ. Οεοδώρους έως 
Δ.Ε.Η. Μεγαλόπολης». 

Δικαίωμα συμμετοχής στο Διαγωνισμό έχουν Επιχει¬ 
ρήσεις ή Κοινοπραξίες/Συμπράξεις αυτών, που έχουν 
την έδρα τους σε κράτος μέλος της Ε.Ε., του Ευρωπα¬ 
ϊκού Οικονομικού χώρου (Ε.Ο.Χ.) ή σε κράτος που έχει 
υπογράψει διμερή συμφωνία ή Συμφωνία Σύνδεσης με 
την Ε.Ε., η οποία επιτρέπει τη συμμετοχή σε Διαγωνι¬ 
σμούς του δημοσίου τομέα, υπό την προϋπόθεση να 
υποβάλουν όσα αναλυτικά περιγράφονται στα τεύχη 
του διαγωνισμού, σχετικά με την ικανότητα να αναλά¬ 
βουν συγκεκριμένες συμβάσεις. 

Προϋπολογισμός: Ο προϋπολογισμός της Σύμβασης, 
ανέρχεται στο ποσόν των τριών εκατομμυρίων εννια- 
κοσίων χιλιάδων ευρώ (€3.900.000,00), πλέον ΦΠΑ. Το 
δικαίωμα προαίρεσης ανέρχεται στο ποσό των εννια- 
κοσίων εβδομήντα πέντε χιλιάδων ευρώ (€ 975.000,00), 
πλέον ΦΠΑ, όπως προκύπτει ως ποσοστό είκοσι πέντε 
τοις εκατό (25%) του προϋπολογισμού. Συμπεριλαμβα¬ 
νομένου του δικαιώματος προαίρεσης ο προϋπολογι¬ 
σμός μπορεί να φθάσει κατ’ ανώτατο όριο το ποσό των 
τεσσάρων εκατομμυρίων οκτακόσιων εβδομήντα πέντε 
χιλιάδων ευρώ (€4.875.000,00), πλέον ΦΠΑ. 

Κριτήριο ανάθεσης: Η χαμηλότερη τιμή. 

Τόπος Παροχής Υπηρεσιών: Στους Νομούς Κορινθίας, 
Αργολίδας και Αρκαδίας. 


Γλώσσες: Ελληνική, Αγγλική. 

Παραλαβή τευχών: έως την 03/11/2011 από τη διεύθυν¬ 
ση: ΔΕΣΦΑ Α.Ε., Λ. Μεσογείων 357-359,152 31 Χαλάνδρι, 
Διεύθυνση Δημοπράτησης - Συμβάσεων και Προμηθειών 
Έργων (Αικ. Δασκαλοπούλου - Συντονίστρια Διευθύντρια 
Δημοπράτησης, Συμβάσεων και ΠρομηθειώνΈργων τηλ. 
210 6501200), κατά τις ημέρες Τρίτη, Τετάρτη και Πέμπτη 
και ώρες 10:00 π.μ. -12:00 μ.μ., καταβάλλοντος εφ’ άπαξ 
το ποσό των € 30, συμπεριλαμβανομένου Φ.Π.Α., τοις 
μετρητό ίς, για έξοδα αναπαραγωγής, στο Ταμείο της 
ΔΕΣΦΑ Α.Ε. Τα ανωτέρω μπορούν να παραληφθούν και 
ταχυδρομικά, εφόσον οι ενδιαφερόμενοι τα ζητήσουν 
έγκαιρα και εμβάσουν, κατόπιν συνεννόησης με τη ΔΕ¬ 
ΣΦΑ ΑΕ, την αναφερομένη ανωτέρω δαπάνη. Η ΔΕΣΦΑ 
ΑΕ αποστέλλει, με χρέωση του ενδιαφερομένου, τα ζη- 
τηθέντα στοιχεία μέσω των Ελληνικών Ταχυδρομείων 
ή ιδιωτικών εταιρειών μεταφοράς αλληλογραφίας και 
χωρίς να φέρει ευθύνη για την έγκαιρη άφιξή τους στον 
ενδιαφερόμενο. 

Ημερομηνία λήξης υποβολής των προσφορών: 18/11/2011, 
και ώρα 12:00, στην Κεντρική Γραμματεία, των Κεντρι¬ 
κών Γραφείων του Διαχειριστή Εθνικού Συστήματος 
Φυσικού Αερίου (ΔΕΣΦΑ) Α.Ε., Λ. Μεσογείων 357-359, 
152 31 Χαλάνδρι. 

Σημειώνεται ότι προσφορές μπορούν να υποβάλουν 
μόνο οι ενδιαφερόμενοι που έχουν παραλάβει τα τεύχη 
της διακήρυξης του Διαγωνισμού. 

Ημερομηνία αποσφράγισης προσφορών: 18/11/2011 και 
ώρα 12:30 μ.μ. 

Ημερομηνία ηλεκτρονικής αποστολής της περίληψης 
της Διακήρυξης στην Ε.Ε.Ε.Ε: 03/10/2011. 

Ημερομηνίες δημοσίευσης της Διακήρυξης στον 
Ελληνικό Τύπο: Στις εφημερίδες «ΓΕΝΙΚΗ ΔΗΜΟΠΡΑ¬ 
ΣΙΩΝ» την 04/10/2011, «ΗΧΩ ΤΩΝ ΔΗΜΟΠΡΑΣΙΩΝ» την 
04/10/2011, «ΚΟΡΙΝΘΙΑΚΗ ΗΜΕΡΑ» του Νομού Κορινθίας 
την 04/10/2011, «ΔΗΜΟΣΙΟΓΡΑΦΟΣ» του Νομού Αργολί- 
δος την 05/10/2011, «ΑΡΚΑΔΙΚΕΣ ΕΙΔΗΣΕΙΣ» του Νομού 
Αρκαδίας την 05/10/2011, και «ΑΡΓΕΙΑΚΟΝ ΒΗΜΑ» του 
Νομού Αργολίδος την 05/10/2011. 

Η σχετική περιληπτική διακήρυξη, έχει εισαχθεί και 
στο δικτυακό τόπο (ως ανωτέρω) της ΔΕΣΦΑ Α.Ε., για 
ενημέρωση των ενδιαφερομένων. 

Πληροφορίες όλες τις εργάσιμες ημέρες από: 8:30 
π.μ. έως 16:30 από τη Διεύθυνση Δημοπράτησης - Συμ- 

βάσεων και Προμηθειών Έργων, 4ος όροφος, Μεσογεί¬ 
ων 357-359, 152 31 Χαλάνδρι, τηλ. 210 6501200, ίοχ: 210 
6749504. 

Χαλάνδρι, 5 Οκτωβρίου 2011 

Η Συντονίστρια Διευθύντρια Δημοπράτησης - 
Συμβάσεων και Προμηθειών Έργων 

ΑΙΚ. ΔΑΣΚΑΛΟΠΟΥΛΟΥ 

-♦- 

( 2 ) 

ΥΠΟΥΡΓΕΙΟ ΥΠΟΔΟΜΩΝ, ΜΕΤΑΦΟΡΩΝ 

ΚΑΙ ΔΙΚΤΥΩΝ 

ΥΠΗΡΕΣΙΑ ΠΟΛΙΤΙΚΗΣ ΑΕΡΟΠΟΡΙΑΣ 
Αριθμ. Δ11/Ε/18583 

Η Υπηρεσία Πολιτικής Αεροπορίας ανακοινώνει ότι, 
στις 28-11-2011 ημέρα Δευτέρα και ώρα 10.30 - 11.00 
π.μ. θα διενεργηθεί στα γραφεία του Κρατικού Αερ/να 
ΣΑΜΟΥ «ΑΡΙΣΤΑΡΧΟΣ Ο ΣΑΜΙΟΣ» Ανοιχτός επαναλη¬ 
πτικός διαγωνισμός με κριτήριο κατακύρωσης την χα¬ 
μηλότερη τιμή για την ανάδειξη αναδόχου καθαρισμού 
χώρων και επιφανειών του Κρατικού Αερ/να ΣΑΜΟΥ 
για χρονικό διάστημα ενός έτους από εγκαταστάσεως 
του αναδόχου. 

Προϋπολογισμός: 345.384,00 ευρώ συμπεριλαμβανομέ¬ 
νου ΦΠΑ (23%) (για χρονικό διάστημα 2 ετών) 

Γλώσσα: Ελληνική 

Εγγυήσεις: Εγγυητική επιστολή συμμετοχής 

17.269,20€. 

Με την υπογραφή της Σύμβασης θα κατατεθεί εγ¬ 
γύηση καλής εκτέλεσης ποσού ίσου με το 10% του 
συμβατικού τιμήματος 

Δεκτοί στον διαγωνισμό γίνονται εταιρείες ή επιχει¬ 
ρήσεις που δραστηριοποιούνται στο αντικείμενο των 
καθαρισμών αποδεδειγμένα και διαθέτουν πιστοποιη¬ 
τικό τήρησης ποιοτικής εγγύησης 130 9001:2000 για το 
αντικείμενο αυτό. 

Πληροφορίες θα δίνονται από την Διεύθυνση Οικονο¬ 
μικού και Εφοδιασμού, Τμήμα Προμηθειών (κτίριο III) κα¬ 
θημερινά και ώρα 9.00-14.00 τηλέφωνο 210-8916307 και 
από τον Κρατικό Αερολιμένα ΣΑΜΟΥ τηλ. 2273087800. 

Ημερομηνία αποστολής για δημοσίευση στην εφημε¬ 
ρίδα της Ε.Ε: 03-10-2011. 

Αθήνα, 3 Οκτωβρίου 2011 

Ο Προϊστάμενος Δ/νσης 
Οικονομικού - Εφοδιασμού κ.α.α. 

Σ. ΖΑΡΚΑΔΑΣ 

-♦- 

(3) 

ΔΙΑΧΕΙΡΙΣΤΗΣ ΕΘΝΙΚΟΥ ΣΥΣΤΗΜΑΤΟΣ 
ΦΥΣΙΚΟΥ ΑΕΡΙΟΥ (ΔΕΣΦΑ) ΑΈ. 

Αριθμ. Διακ. 227/10 

Η Εταιρεία Διαχειριστής Εθνικού Συστήματος Φυσι¬ 
κού Αερίου (ΔΕΣΦΑ) ΑΈ. προκηρύσσει Ανοικτό Διεθνή 
Διαγωνισμό με αριθμό Διακήρυξης 227/10 και τίτλο: 
«Λεπτομερής Σχεδιασμός, Προμήθεια και Κατασκευή 
της 4ης Ομάδας Μετρητικών Σταθμών του Συστήματος 
Μεταφοράς Φυσικού Αερίου». 

Το αντικείμενο της Σύμβασης είναι το εξής: Λεπτο¬ 
μερής Σχεδιασμός, Προμήθεια και Κατασκευή τριών (3) 
μετρητικών σταθμών φυσικού αερίου στις περιοχές Θί- 
σβης Βοιωτίας, Αγίου Νικολάου Διστόμου Βοιωτίας και 
Αγίων Θεοδώρων Κορινθίας. 


Δικαίωμα συμμετοχής στο Διαγωνισμό έχουν Ελληνι¬ 
κές ή αλλοδαπές εργοληπτικές επιχειρήσεις ή Κοινοπρα¬ 
ξίες (ϋ/ν) ή Συμπράξεις (ΟοηεοΓίία) αυτών ή Κοινοπραξίες 
(ϋ/Ν/) ή Συμπράξεις (ΘοηδοιΊία) αυτών με ελληνικές ή 
αλλοδαπές επιχειρήσεις κατασκευής μετρητικών/ρυθ- 
μιστικών σταθμών Υψηλής Πίεσης (μεγαλύτερης των 19 
03 γ), όπου οι ανωτέρω έχουν συσταθεί σύμφωνα με τη 
Νομοθεσία κράτους- μέλους της Ε.Ε., ή του ΕΟΧ ή κρά¬ 
τους που έχει υπογράψει συμφωνία σύνδεσης ή διμερή 
συμφωνία με την Ε.Ε., που επιτρέπουν τη συμμετοχή σε 
διαγωνισμούς του δημόσιου τομέα και έχουν κεντρική 
διοίκηση ή την έδρα τους σε κράτος-μέλος της Ε.Ε., 
του ΕΟΧ ή σε κράτος που έχει υπογράψει συμφωνία 
σύνδεσης ή διμερή συμφωνία με την Ε.Ε., υπό την προ¬ 
ϋπόθεση να υποβάλουν όσα αναλυτικά περιγράφονται 
στα τεύχη του διαγωνισμού, σχετικά με την ικανότητα 
να αναλάβουν συγκεκριμένες συμβάσεις. 

Προϋπολογισμός: Ο προϋπολογισμός της Σύμβασης 
ανέρχεται στο ποσό των πέντε εκατομμυρίων τετρα- 
κοσίων χιλιάδων ευρώ (€5.400.000), πλέον ΦΠΑ. Το 
δικαίωμα προαίρεσης καθορίζεται σε ποσοστό 45% 
επί του προϋπολογισμού, δηλαδή σε δύο εκατομμύρια 
τετρακόσιες τριάντα χιλιάδες ευρώ (€2.430.000) πλέον 
ΦΠΑ, στο οποίο συμπεριλαμβάνονται απρόβλεπτα, σε 
ποσοστό 9% επί του προϋπολογισμού και ο Λεπτομερής 
Σχεδιασμός, Προμήθεια και Κατασκευή ενός επί πλέον 
Μετρητικού ή/και Ρυθμιστικού Σταθμού. Συμπεριλαμ¬ 
βανομένου του δικαιώματος προαίρεσης ο προϋπολο¬ 
γισμός μπορεί να φθάσει κατ’ ανώτατο όριο το ποσό 
των επτά εκατομμυρίων οκτακόσιων τριάντα χιλιάδων 
ευρώ (€7.830.000,00), πλέον ΦΠΑ. 

Κριτήριο ανάθεσης: Η χαμηλότερη τιμή. 

Τόπος Παροχής Υπηρεσιών: Στους Νομούς Κορινθίας 
και Βοιωτίας. 

Γλώσσες: Ελληνική, Αγγλική. 

Παραλαβή τευχών: έως την 03/11/2011 από τη διεύθυν¬ 
ση: ΔΕΣΦΑ Α.Ε., Λ. Μεσογείων 357-359,152 31 Χαλάνδρι, 
Διεύθυνση Δημοπράτησης - Συμβάσεων και Προμηθειών 
Έργων (Αικ. Δασκαλοπούλου - Συντονίστρια Διευθύντρια 
Δημοπράτησης, Συμβάσεων και ΠρομηθειώνΈργων τηλ. 
210 6501200), κατά τις ημέρες Τρίτη, Τετάρτη και Πέμπτη 
και ώρες 10:00 π.μ. -12:00 μ.μ., καταβάλλοντος εφ’ άπαξ 
το ποσό των €100, συμπεριλαμβανομένου Φ.Π.Α., τοις 
μετρητοίς, για έξοδα αναπαραγωγής, στο Ταμείο της 
ΔΕΣΦΑ ΑΈ. Τα ανωτέρω μπορούν να παραληφθούν και 
ταχυδρομικά, εφόσον οι ενδιαφερόμενοι τα ζητήσουν 
έγκαιρα και εμβάσουν, κατόπιν συνεννόησης με τη ΔΕ¬ 
ΣΦΑ ΑΕ, την αναφερομένη ανωτέρω δαπάνη. Η ΔΕΣΦΑ 
ΑΕ αποστέλλει, με χρέωση του ενδιαφερομένου, τα ζη- 
τηθέντα στοιχεία μέσω των Ελληνικών Ταχυδρομείων 
ή ιδιωτικών εταιρειών μεταφοράς αλληλογραφίας και 
χωρίς να φέρει ευθύνη για την έγκαιρη άφιξή τους στον 
ενδιαφερόμενο. 

Ημερομηνία λήξης υποβολής των προσφορών: 17/11/2011, 
και ώρα 12:00, στην Κεντρική Γραμματεία, των Κεντρι¬ 
κών Γραφείων του Διαχειριστή Εθνικού Συστήματος 
Φυσικού Αερίου (ΔΕΣΦΑ) Α.Ε., Λ. Μεσογείων 357-359, 
152 31 Χαλάνδρι. 

Σημειώνεται ότι προσφορές μπορούν να υποβάλουν 
μόνο οι ενδιαφερόμενοι που έχουν παραλάβει τα τεύχη 
της διακήρυξης του Διαγωνισμού. 

Ημερομηνία αποσφράγισης προσφορών: 17/11/2011 και 
ώρα 12:30 μ.μ. 

Ημερομηνία ηλεκτρονικής αποστολής της περίληψης 
της Διακήρυξης στην Ε.Ε.Ε.Ε: 03/10/2011. 

Ημερομηνίες δημοσίευσης της Διακήρυξης στον 
Ελληνικό Τύπο: Στις εφημερίδες «ΔΗΜΟΠΡΑΣΙΩΝ και 
ΠΛΕΙΣΤΗΡΙΑΣΜΩΝ» την 04/10/2011, «ΗΧΩ ΤΩΝ ΔΗΜΟ¬ 
ΠΡΑΣΙΩΝ» την 04/10/2011, «ΕΣΤΙΑ» την 04/10/2011, «ΗΜΕ¬ 
ΡΗΣΙΑ ΚΟΡΙΝΘΟΥ» του Νομού Κορινθίας την 05/10/2011, 
«ΝΕΑ ΤΗΣ ΒΟΙΩΤΙΑΣ» του Νομού Βοιωτίας την 05/10/2011 
και «ΦΩΝΗ ΤΗΣ ΚΟΡΙΝΘΙΑΣ» του Νομού Κορινθίας την 
06/10/2011. 

Η σχετική περιληπτική διακήρυξη, έχει εισαχθεί και 
στο δικτυακό τόπο (ως ανωτέρω) της ΔΕΣΦΑ Α.Ε., για 
ενημέρωση των ενδιαφερομένων. 

Πληροφορίες όλες τις εργάσιμες ημέρες από: 8:30 
π.μ. έως 16:30 από τη Διεύθυνση Δημοπράτησης - Συμ¬ 
βάσεων και Προμηθειών Έργων, 4ος όροφος, Μεσογεί¬ 
ων 357-359, 152 31 Χαλάνδρι, τηλ. 210 6501200, ίαχ: 210 
6749504. 

Χαλάνδρι, 5 Οκτωβρίου 2011 

Η Συντονίστρια Διευθύντρια Δημοπράτησης - 
Συμβάσεων και Προμηθειών Έργων 
ΑΙΚ. ΔΑΣΚΑΛΟΠΟΥΛΟΥ 

-♦- 

(4) 

ΔΗΜΟΣΙΑ ΕΠΙΧΕΙΡΗΣΗ ΑΝΕΓΕΡΣΗΣ 
ΝΟΣΗΛΕΥΤΙΚΩΝ ΜΟΝΑΔΩΝ Α.Ε. 

1. Η Δημόσια Επιχείρηση Ανέγερσης Νοσηλευτικών 
Μονάδων Α.Ε. (ΔΕΠΑΝΟΜ Α.Ε.) που εδρεύει στην Αθήνα, 
οδός Τσόχα 5, τηλ. 210-8701600, προκηρύσσει διεθνή 
δημόσιο διαγωνισμό (ανοικτή διαδικασία) με κριτήριο 
κατακύρωσης την χαμηλότερη τιμή μεταξύ επιχειρήσε¬ 
ων εγκατεστημένων στις χώρες μέλη της Ευρωπαϊκής 
Ένωσης, του Ε.Ο.Χ., των χωρών που έχουν υπογράψει τη 
συμφωνία δημοσίων συμβάσεων του ΠΟΕ (Παγκόσμιου 
Οργανισμού Εμπορίου) και των χωρών με τις οποίες 
έχει συνάψει συμφωνίες η Ε.Ε. και προσκαλεί όσους 
ενδιαφέρονται να συμμετάσχουν στο διαγωνισμό αυτό 
για την ανάδειξη αναδόχου για την «Προμήθεια - εγκα¬ 
τάσταση ιατροτεχνολογικού, ξενοδοχειακού και λοι¬ 
πού εξοπλισμού του Γενικού Νοσοκομείου Ρεθύμνου», 
συνολικού προϋπολογισμού 1.923.922,77 ευρώ πλέον 
442.502,23 (Φ.Π.Α. 23%) ευρώ, ήτοι 2.366.425,00 ευρώ, 
που αναλύεται ως εξής: 

ΚΑΤΗΓΟΡΙΑ Α: ΙΑΤΡΟΤΕΧΝΟΛΟΓΙΚΟΣ ΕΞΟΠΛΙΣΜΟΣ 
Καθαρό Ποσό 1.715.483,96 ευρώ 

Φ.Π.Α. (23%) 394.561,31 ευρώ 

Συνολικό Ποσό Κατηγορίας 2.110.045,27 ευρώ 

ΚΑΤΗΓΟΡΙΑ Β: ΙΑΤΡΙΚΗ ΕΠΙΠΛΩΣΗ 
Καθαρό Ποσό 127.137,99 ευρώ 

Φ.Π.Α. (23%) 29.241,74 ευρώ 

Συνολικό Ποσό Κατηγορίας 156.379,73 ευρώ 

ΚΑΤΗΓΟΡΙΑ Γ: ΓΡΑΦΕΙΑΚΟΣ ΕΞΟΠΛΙΣΜΟΣ 
Καθαρό Ποσό 59.164,81 ευρώ 

Φ.Π.Α. (23%) 13.607,91 ευρώ 

Συνολικό Ποσό Κατηγορίας 72.772,72 ευρώ 

ΚΑΤΗΓΟΡΙΑ Δ: ΚΑΔΟΙ - ΤΡΟΧΗΛΑΤΑ - ΔΙΑΦΟΡΑ 
Καθαρό Ποσό 22.136,00 ευρώ 

Φ.Π.Α. (23%) 5.091,28 ευρώ 

Συνολικό Ποσό Κατηγορίας 27.227,28 ευρώ 

Οι ενδιαφερόμενοι δύναται να υποβάλουν προσφορά 
για μία ή περισσότερες κατηγορίες εξοπλισμού. 


Οι προσφορές θα πρέπει να περιλαμβάνουν υποχρε¬ 
ωτικά το σύνολο των ειδών του εξοπλισμού ανά κα¬ 
τηγορία. 

Η προμήθεια - εγκατάσταση του εξοπλισμού είναι 
ενταγμένη στο Επιχειρησιακό Πρόγραμμα «Κρήτης και 
Νήσων Αιγαίου 2007-2013», ΣΑΕ 002/8 - Ευρωπαϊκό Τα¬ 
μείο Περιφερειακής Ανάπτυξης (Ε.Τ.Π.Α). 

2. Ο διαγωνισμός θα διεξαχθεί ενώπιον της αρμόδιας 
Επιτροπής την 22/11/2011 ημέρα Τρίτη και ώρα 10:00 π.μ. 
(ώρα επίδοσης Προσφορών) στην έδρα της ΔΕΠΑΝΟΜ 
Α.Ε,, οδός Τσόχα 5,115 21 Αθήνα, τηλ. 210-8701600. 

Προσφορές που θα κατατεθούν μετά την παραπάνω 
ημερομηνία και ώρα, δεν αποσφραγίζονται και επιστρέ- 
φονται ως εκπρόθεσμες. 

Προσφορές μπορούν να αποσταλούν συνοδευόμενες 
με σχετική αίτηση, στο Πρωτόκολλο της ΔΕΠΑΝΟΜ Α.Ε. 
με οποιοδήποτε τρόπο (ταχυδρομικά ή μέσω εταιρειών 
διακίνησης εντύπων) με την απαραίτητη όμως προϋπό¬ 
θεση ότι θα πρέπει να περιέλθουν σ’ αυτήν μέχρι την 
προηγούμενη της ημερομηνίας διεξαγωγής του δια¬ 
γωνισμού. Οι προσφορές αυτές παραλαμβάνονται με 
απόδειξη. 

3. Στο διαγωνισμό μπορούν να συμμετέχουν όσοι απο¬ 
δεδειγμένα ασκούν εμπορικό ή βιομηχανικό ή βιοτεχνικό 
επάγγελμα (φυσικά ή νομικά πρόσωπα), έχουν άδεια 
άσκησης επαγγέλματος, είναι γραμμένοι στο οικείο 
Επιμελητήριο ή αντίστοιχο φορέα της χώρας εγκατά¬ 
στασης τους και ειδικότερα: 

(α) Φυσικά ή νομικά πρόσωπα της ημεδαπής, κρατών 
μελών της ΕυρωπαϊκήςΈνωσης, του Ε.ΟΧ. (Ευρωπαϊκού 
Οικονομικού Χώρου), των χωρών που έχουν υπογράψει 
τη συμφωνία Δημοσίων Συμβάσεων του Π.Ο.Ε. (Παγκο¬ 
σμίου Οργανισμού Εμπορίου) και των χωρών με τις 
οποίες έχει συνάψει συμφωνίες η Ε.Ε. ή συνεταιρισμοί. 

(β) Ενώσεις/Κοινοπραξίες των ανωτέρω υπό (α) που 
υποβάλλουν κοινή προσφορά, σύμφωνα με τους όρους 
που καθορίζονται στη Διακήρυξη. 

Ο διαγωνιζόμενος θα πρέπει να έχει χρηματοδοτική 
και οικονομική ικανότητα που να αποδεικνύεται από το 
ύψος του κύκλου εργασιών της Επιχείρησης. Το ολικό 
ύψος του κύκλου εργασιών για τις τρεις (3) τελευταίες 
οικονομικές χρήσεις αθροιστικά πρέπει να είναι ίσης ή 
μεγαλύτερης αξίας του προϋπολογισμού του αντικειμέ¬ 
νου της κάθε κατηγορίας της διακήρυξης, στην οποία 
συμμετέχει ο διαγωνιζόμενος. Σε περίπτωση ένωσης, 
κοινοπραξίας ή σύμπραξης εταιρειών επιτρέπεται η 
μερική κάλυψη των προϋποθέσεων από τα μέλη της, 
αρκεί όμως συνολικά να καλύπτονται όλες. 

Ο διαγωνιζόμενος θα πρέπει να έχει παραδώσει είδη 
εξοπλισμού ανάλογα με τη φύση, σπουδαιότητα, πο- 
λυπλοκότητα και το μέγεθος της προμήθειας για την 
οποία υποβάλει προσφορά (ιδρύματα, νοσοκομεία, κτίρια 
πρόνοιας, τουριστικές μονάδες κλπ) κατά την τελευταία 
τριετία, συνολικής δαπάνης (αθροιστικά ή μεμονωμέ¬ 
να) ίσης ή μεγαλύτερης του προϋπολογισμού της κάθε 
κατηγορίας της διακήρυξης, στην οποία συμμετέχει ο 
διαγωνιζόμενος. Σε περίπτωση ένωσης, κοινοπραξίας ή 
σύμπραξης εταιρειών επιτρέπεται η μερική κάλυψη των 
προϋποθέσεων από τα μέλη της, αρκεί όμως συνολικά 
να καλύπτονται όλες. 

Επισημαίνεται ότι οι διαγωνιζόμενοι δύνανται, για την 
εκτέλεση της δημοπρατούμενης σύμβασης, και αναφο¬ 
ρικά με την απαιτούμενη τεχνική ικανότητα, καθώς και 

την χρηματοδοτική και οικονομική ικανότητα να στηρι- 
χθούν στις δυνατότητες άλλων φορέων, ασχέτως της 
νομικής φύσης των δεσμών τους με τους τελευταίους 
(φορείς), υπό τις προϋποθέσεις που αναφέρονται στην 
Διακήρυξη. 

4. Οι προσφορές θα υποβληθούν στην Ελληνική γλώσ¬ 
σα, με εξαίρεση τα τεχνικά φυλλάδια (ρΐΌερθοίυε) και 
τις πιστοποιήσεις, που μπορεί να είναι στην Αγγλική 
γλώσσα. 

5. Ο χρόνος ισχύος των Προσφορών είναι εννέα (9) 
μήνες από την επομένη της ημέρας διενέργειας του 
διαγωνισμού. 

6. Η προμήθεια - εγκατάσταση του εξοπλισμού θα 
ολοκληρωθεί εντός έξι (6) μηνών από την υπογραφή 
της Σύμβασης. 

7. Η καταβολή του τιμήματος θα γίνει ως εξής: 

- Ποσό έως το 30% της συμβατικής αξίας δύναται να 
χορηγηθεί ως έντοκη προκαταβολή με την προσκόμιση 
ισόποσης εγγυητικής επιστολής η οποία θα καλύπτει 
και τους τόκους προκαταβολής. 

- Ποσό ίσο με το 70% της συμβατικής αξίας, εκτός 
αν έχει χορηγηθεί προκαταβολή οπότε θα καταβληθεί 
το υπόλοιπο ποσό έως το 70% της συμβατικής αξίας, 
που θα χορηγηθεί μετά την τοποθέτηση των ειδών 
του εξοπλισμού στους χώρους και στις θέσεις που θα 
υποδειχθούν από την ΔΕΠΑΝΟΜ Α.Ε. 

Εάν συντρέξει περίπτωση αποθήκευσης με εντολή 
της υπηρεσίας, το ποσό θα καταβληθεί με την απο¬ 
θήκευση. 

Ως συμβατική αξία των ειδών ορίζεται η τιμή η οποία 
προκύπτει από την ανάλυση του προϋπολογισμού στον 
πίνακα ειδών και ποσοτήτων που περιλαμβάνεται στις 
Μελέτες Εξοπλισμού, διαμορφωμένη κατά το ποσοστό 
έκπτωσης της οικονομικής προσφοράς για το σύνολο 
της προμήθειας. 

- Το υπόλοιπο ποσό, ήτοι 30% του συνολικού συμ¬ 
βατικού τιμήματος, θα χορηγηθεί μετά την υπογραφή 
του Πρωτοκόλλου Παραλαβής του εξοπλισμού, που θα 
πραγματοποιηθεί μετά την ολοκλήρωση της προμή¬ 
θειας και εγκατάστασης του συνόλου των ειδών του 
συμβατικού καταλόγου. 

8. Η εγγύηση συμμετοχής ορίζεται σε 5% επί του προ¬ 
ϋπολογισμού της προμήθειας, (συμπεριλαμβανομένου 
του Φ.ΠΑ.) της κάθε κατηγορίας στην οποία λαμβάνει 
μέρος ο κάθε διαγωνιζόμενος και μπορεί να προέρχεται 
από όλες τις χώρες προέλευσης των υποψηφίων (Ε.Ε, 
ΕΟΧ, ΘΡΑ), χώρες που έχουν συνάψει συμφωνία με την 
Ε.Ε., με χρόνο ισχύος δέκα (10) μήνες από την επομένη 
της ημέρας διενέργειας του διαγωνισμού. 

Προσφορές ή εγγυητικές επιστολές με μικρότερο χρό¬ 
νο ισχύος είναι απαράδεκτες και απορρίπτονται. 

ΚΑΤΗΓΟΡΙΑ Α: 105.502,26 ευρώ 

ΚΑΤΗΓΟΡΙΑ Β: 7.818,99 ευρώ 

ΚΑΤΗΓΟΡΙΑ Γ: 3.638,64 ευρώ 

ΚΑΤΗΓΟΡΙΑ Δ: 1.361,36 ευρώ 

Ο ανάδοχος στον οποίο κατακυρώθηκε η παρούσα 
προμήθεια είναι υποχρεωμένος, το αργότερο κατά την 
υπογραφή της σύμβασης, να καταθέσει εγγυητική επι¬ 
στολή αναγνωρισμένης Τράπεζας για την καλή εκτέ¬ 
λεση των όρων της σύμβασης. Το ποσό της εγγυητικής 
επιστολής πρέπει να καλύπτει ποσοστό 10% της συμβα¬ 
τικής αξίας (δαπάνης της προμήθειας) χωρίς το Φ.Π.Α. 


Η εγγυητική επιστολή καλής λειτουργίας και διατή¬ 
ρησης θα καλύπτει ποσό ίσο με το 5% του ποσού της 
σύμβασης (χωρίς ΦΠΑ). 

9. Ο προσφέρων δηλώνει, κατά την υποβολή της προ¬ 
σφοράς του, πως σε περίπτωση κατακύρωσης σ’ αυτόν 
του αντικειμένου του διαγωνισμού, για τα είδη των Κα¬ 
τηγοριών Συντήρησης που περιλαμβάνονται στη σχετική 
Διακήρυξη, ρητά αποδέχεται, εφόσον το νοσοκομείο 
σχετικά αποφασίσει, την υπογραφή συμβάσεως συντή¬ 
ρησης με το νοσοκομείο, σύμφωνα με σχέδιο σύμβασης 
συντήρησης που συνοδεύει τη διακήρυξη. 

10. Στον παρόντα διαγωνισμό έχουν εφαρμογή οι δια¬ 
τάξεις του Ν. 3886/2010 για την «Δικαστική Προστασία 
κατά τη σύναψη δημοσίων συμβάσεων. 

11. Τα στοιχεία του διαγωνισμού διατίθενται στους εν¬ 
διαφερομένους κατά τις εργάσιμες ημέρες και ώρες στα 
γραφεία της ΔΕΠΑΝΟΜ Α.Ε. με την καταβολή 50 ευρώ 
και η παραλαβή τους γίνεται είτε αυτοπροσώπως, είτε 
μέσω εξουσιοδοτημένου εκπροσώπου, είτε με εταιρείες 
ταχυμεταφορών, κατά τις εργάσιμες ημέρες και ώρες 
10.00 - 14:00. Το σύνολο των τευχών παραλαμβάνονται 
μέχρι την Τετάρτη 16/11/2011. 

12. Η Προκήρυξη Σύμβασης (διαγωνισμού) έχει απο¬ 
σταλεί στην Επίσημη Εφημερίδα των Ευρωπαϊκών Κοι¬ 
νοτήτων στις 03/10/2011. 

13. Η Περίληψη της Διακήρυξης θα αποσταλεί στο 
Τεύχος Διακηρύξεων Δημοσίων Συμβάσεων της Εφη¬ 
μερίδας της Κυβερνήσεως στις 04/10/2011. 

14. Η Προκήρυξη Σύμβασης (διαγωνισμού) θα αποστα¬ 
λεί στον ελληνικό τύπο στις 05/10/2011. 

Αθήνα, 29 Σεπτεμβρίου 2011 

Ο Διευθύνων Σύμβουλος 
ΙΩΑΝΝΗΣ ΦΩΤΑΚΗΣ 

-♦- 

(5) 

ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ 
ΓΕΝΙΚΗ Δ/ΝΣΗ ΑΝΑΠΤΥΞΙΑΚΟΥ ΠΡΟΓΡΑΜΜΑΤΙΣΜΟΥ, 
ΠΕΡΙΒΑΛΛΟΝΤΟΣ ΚΑΙ ΥΠΟΔΟΜΩΝ 
ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ 
ΠΕΡΙΦΕΡΕΙΑΚΗΣ ΕΝΟΤΗΤΑΣ ΦΘΙΩΤΙΔΑΣ 

Αριθμ. 82151/9651 
Αριθμ. Διακ. 8 

Η ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ ΠΕΡΙΦΕΡΕΙΑΚΗΣ 
ΕΝΟΤΗΤΑΣ ΦΘΙΩΤΙΔΑΣ, προκηρύσσει ανοιχτό διαγω¬ 
νισμό για την ανάθεση του έργου: 

«ΑΠΟΚΑΤΑΣΤΑΣΗ ΖΗΜΙΩΝ ΣΤΟΝ ΠΑΡΑΛΙΑΚΟ ΔΡΟΜΟ 
ΑΡΚΙΤΣΑΣ - ΛΙΒΑΝΑΤΩΝ ΚΑΙ ΣΤΟΝ ΠΑΡΑΛΙΑΚΟ ΔΡΟΜΟ 
ΘΕΟΛΟΓΟΥ, ΔΗΜΟΥ ΛΟΚΡΩΝ Ν. ΦΘΙΩΤΙΔΑΣ», με προ¬ 
ϋπολογισμό 300.000,00 ευρώ, συμπεριλαμβανομένου 
του Φ.Π.Α. 

Το έργο συντίθεται από τις ακόλουθες κατηγορίες 
εργασιών: α) κατηγορία ΟΔΟΠΟΙΙΑΣ, με προϋπολογι¬ 
σμό 243.242,91 € (δαπάνη εργασιών, Γ.Ε. και Ο.Ε. και 
απρόβλεπτα). 

Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ.λπ.) από την ΔΙΕΥΘΥΝΣΗ ΤΕΧΝΙΚΩΝ 
ΕΡΓΩΝ Π.Ε. ΦΘΙΩΤΙΔΑΣ, οδός Υψηλάντου 4, Λαμία, μέχρι 
και την 27-10-2011, ημέρα Πέμπτη. 

Η διακήρυξη του έργου έχει συνταχθεί κατά το εγκεκρι¬ 
μένο από τον Υπουργό ΠΕΧΩΔΕ, υπόδειγμα τύπου Β. 

Πληροφορίες στο τηλέφωνο: 22313 54232, 22313 54200 
ΡΑΧ επικοινωνίας: 2231 022646, αρμόδιος υπάλληλος για 
επικοινωνία: Σκούρας Παναγιώτης. 

Ο διαγωνισμός θα διεξαχθεί την 1η ΝΟΕΜΒΡΙΟΥ 2011, 
ημέρα ΤΡΙΤΗ και ώρα 10,00 (λήξη επίδοσης προσφορών), 
στα γραφεία της Δ/νσης Τεχνικών'Εργων Π.Ε Φθιώτιδας 
(Υψηλάντου 4, Λαμία, τηλ. 22313 54200) και το σύστημα 
υποβολής προσφο-ρών είναι με επί μέρους ποσοστά 
έκπτωσης, σύμφωνα με το άρθρο 6 του Ν. 3669/08. 

Στο διαγωνισμό γίνονται δεκτοί: α) ημεδαποί διαγω- 
νιζόμενοι, μεμονωμένοι ή σε κοινοπραξία, εγγεγραμ¬ 
μένοι στο Μ.Ε.Ε.Π., που καλύπτουν τις κατηγορίες και 
τάξεις του έργου, ήτοι: τάξεις Α2, ή 1η ή 2η ανεξαρτήτως 
έδρας. 

β) αλλοδαποί διαγωνιζόμενοι που αποδεικνύουν ότι κατά 
την τελευταία πενταετία, έχουν εκτελέσει έργα παρόμοια 
(ποιοτικά και ποσοτικά ) με το δημοπρατούμενο. 

Για τη συμμετοχή στο διαγωνισμό απαιτείται η κατά¬ 
θεση εγγυητικής επιστολής ύψους 4.865,00 ευρώ, που 
θα απευθύνεται προς την Διεύθυνση Τεχνικών'Εργων 
της Π.Ε. Φθιώτιδας, με ισχύ τουλάχιστον διακοσίων δέκα 
(210) ημερών, μετά την ημέρα διεξαγωγής του διαγω¬ 
νισμού. Ο χρόνος ισχύος των προσφορών είναι εκατόν 
ογδόντα (180) ημέρες. 

Το έργο χρηματοδοτείται από πιστώσεις Τ.Ε.Ο. Α.Ε. 
(ΥΠΟ.ΜΕ.ΔΙ.). 

Προκαταβολή δεν θα χορηγηθεί. 

Το αποτέλεσμα της δημοπρασίας θα εγκριθεί από την 
ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ ΠΕΡΙΦΕΡΕΙΑΚΗΣ ΕΝΟ¬ 
ΤΗΤΑΣ ΦΘΙΩΤΙΔΑΣ. 

Δηλώσεις θα υποβάλλονται σύμφωνα με την αναλυ¬ 
τική διακήρυξη. 

Οι ενδιαφερόμενοι μπορούν να παίρνουν πληροφορίες 
στα γραφεία της Δ/νσης Τεχνικών'Εργων της Π.Ε Φθι¬ 
ώτιδας κατά τις εργάσιμες ημέρες και ώρες. 

Λαμία, 30 Σεπτεμβρίου 2011 

Η Προϊσταμένη Διεύθυνσης 
ΕΥΘΥΜΙΑ ΤΣΙΒΕΛΕΚΗ 

-♦- 

( 6 ) 

ΥΠΟΥΡΓΕΙΟ ΑΝΑΠΤΥΞΗΣ, 
ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ 

ΕΙΔΙΚΗ ΓΡΑΜΜΑΤΕΙΑ ΨΗΦΙΑΚΟΥ ΣΧΕΔΙΑΣΜΟΥ 

Αριθμ. 4830/Δ/Φ307 

Η Ειδική Υπηρεσία Διαχείρισης Επιχειρησιακού Προ¬ 
γράμματος «Ψηφιακή Σύγκλιση» διενεργεί ανοικτό διε¬ 
θνή διαγωνισμό για την επιλογή αναδόχου για το έργο 
«Δράσεις Πληροφόρησης και Δημοσιότητας ΕΥΔ ΕΠ Ψ.Σ 
για την Ψηφιακή Σύγκλιση στο πλαίσιο του ΕΣΠΑ» με 
αρ. πρωτοκόλλου της προκήρυξης Αριθμ. Πρωτ. 154828/ 
ΨΣ4805/ΔΦ307/28-9-2011. 

1. Αναθέτουσα Αρχή 

Ειδική Υπηρεσία Διαχείρισης Επιχειρησιακού Προ¬ 
γράμματος «Ψηφιακή Σύγκλιση», Λέκκα 23-25, Τ.Κ. 105 
62 Αθήνα, Τηλ: 2131500571 Τηλεομοιοτυπία: 210 3722499, 
ΙτΙΙρν/νννννν.άΙρΙΙαΙρΙαη.ρον.ρΓ 

2. Τύπος σύμβασης - ταξινόμηση 

Σύμβαση παροχής υπηρεσιών κατηγορίας 13: «Διαφη¬ 
μιστικές Υπηρεσίες»: 

Ταξινόμηση κατά ΘΡΝ/: 

79341100-7 Υπηρεσίες Παροχής Συμβουλών σε θέματα 
διαφήμισης 

79341000-6 Υπηρεσίες Διαφήμισης 

79342200-5 Υπηρεσίες Προώθησης 


Προϋπολογισμός του έργου - χρηματοδότηση: 

€2.000.000 ευρώ, συμπεριλαμβανομένου ΦΠΑ 23%. 
Το έργο συγχρηματοδοτείται από το Ευρωπαϊκό Τα¬ 
μείο Περιφερειακής Ανάπτυξης (ΕΤΠΑ) και από εθνικούς 
πόρους (ΠΔΕ). 

3. Περιγραφή του αντικειμένου του έργου 

Το αντικείμενο του έργου του αναδόχου συνίσταται 
στην παροχή υπηρεσιών προς την αναθέτουσα αρχή 
που αφορούν: 

- τον σχεδίασμά, την οργάνωση, την υλοποίηση, την 
παρακολούθηση, την καταγραφή και την αξιολόγηση, 
ενός ολοκληρωμένου σχεδίου ενεργειών ενημέρωσης 
και ευαισθητοποίησης, καθώς και δράσεων προβολής 
και δημοσιότητας για το Επιχειρησιακό Πρόγραμμα 
«Ψηφιακή Σύγκλιση» 

- τη συστηματική υποστήριξη της αναθέτουσας αρχής 
κατά την εφαρμογή των επικοινωνιακών μέτρων. 

Πλαίσιο αναφοράς της εκτέλεσης του έργου του ανα¬ 
δόχου, αποτελεί το εγκεκριμένο από τη ΕΕ, Επικοινωνι- 
ακό Σχέδιο Δράσης (ΕΣΔ) της ΕΥΔ ΕΠ ΨΣ. 

Η Αναθέτουσα Αρχή δύναται, σύμφωνα με τα οριζό¬ 
μενα στο εδάφιο (β) της παραγράφου 4 του άρθρου 25 
Π.Δ. 60/2007, να αναθέσει στον ίδιο ανάδοχο νέες υπη¬ 
ρεσίες. Οι ενδεχόμενες νέες υπηρεσίες θα συνίστανται 
σε επανάληψη άλλων παρόμοιων υπηρεσιών με αυτές 
που ανετέθησαν στον ανάδοχο με την κατάρτιση της 
σχετικής σύμβασης μέσω της παρούσας διακήρυξης και 
που θα είναι σύμφωνες με το βασικό σχέδιο του έργου 
««Δράσεις Πληροφόρησης και Δημοσιότητας ΕΥΔ ΕΠ 
Ψ.Σ για την Ψηφιακή Σύγκλιση στο πλαίσιο του ΕΣΠΑ» 
που απετέλεσε και αντικείμενο της αρχικής σύμβασης. 
Οι νέες υπηρεσίες μπορεί να ανατεθούν από την Ανα¬ 
θέτουσα Αρχή στον Ανάδοχο με μία ή περισσότερες 
διαδοχικές συμβάσεις σύμφωνα με τις τιμές που προ- 
σφέρθηκαν στον παρόντα διαγωνισμό για τις αντίστοι¬ 
χες μονάδες και μέχρι το 50% του προϋπολογισμού του 
παρόντος διαγωνισμού. Η προσφυγή στη διαδικασία 
αυτή επιτρέπεται μόνο επί μια τριετία μετά τη σύναψη 
της αρχικής σύμβασης. Η Αναθέτουσα Αρχή δύναται 
επίσης να κάνει χρήση των διατάξεων της παραγράφου 
α) του άρθρου 21 του π.δ. 118/2007, κατά το στάδιο της 
κατακύρωσης. 

4. Τόπος Παροχής Υπηρεσιών 

Τα γραφεία της ΕΥΔ ΕΠ ΨΣ καθώς και όπου επιβάλ¬ 
λεται από τη φύση των ζητούμενων υπηρεσιών. 

5. Χρόνος υλοποίησης του έργου 

Το έργο θα πρέπει να έχει ολοκληρωθεί μέχρι την 
31.10.2015. 

6. Προσφορά για μέρος - Εναλλακτικές προσφορές 

Προσφορές για μέρος του προκηρυσσομένου έργου 

δεν γίνονται αποδεκτές και θα απορρίπτονται. Εναλ¬ 
λακτικές προσφορές και αντιπροσφορές δεν γίνονται 
δεκτές. 

7. Διάθεση της προκήρυξης - πληροφορίες 

Οι ενδιαφερόμενοι μπορούν να προμηθευτούν δωρεάν 
την προκήρυξη και το συνοδευτικό σχετικό υλικό από τα 
γραφεία της ΕΥΔ ΕΠ ΨΣ, Λέκκα 23-25,105 62 Αθήνα, τηλ: 
213 1500580 τηλεομ: 210 3722499, τις εργάσιμες μέρες 
και ώρες. Οι ενδιαφερόμενοι μπορούν να ζητήσουν γρα- 
πτώς (με επιστολή ή τηλεομοιοτυπία) συμπληρωματικές 
πληροφορίες ή διευκρινίσεις για το περιεχόμενο της 
παρούσας Διακήρυξης από τον Αθανάσιο Κοσμόπου- 
λο, τηλ. 2131500571, εΙ<θ3ηηο@Ιηίθ5οα.ς|ΐ' και τον Μανόλη 

Γιαμπουρά, τη.λ 2103722488, θ.9ί3ηηρουΓ35@ίηίθ5θθ.9Γ το 
αργότερο μέχρι τις 11/11/2011 και ώρα 12 μ.μ. 

Το πλήρες κείμενο της προκήρυξης διατίθεται σε 
ηλεκτρονική μορφή στην ιστοσελίδα της ΕΥΔ ΕΠ ΨΣ: 
ΙπΐΙρν/νννννν.όίρίίαΙρΙαη.ρον.ρΓ 

8. Χρόνος, τόπος και γλώσσα υποβολής των προ¬ 
σφορών 

Οι προσφορές πρέπει να υποβληθούν από τους συμμε- 
τέχοντες ή από το νόμιμο εκπρόσωπό τους στα γραφεία 
της ΕΥΔ ΕΠ ΨΣ, Λέκκα 23-25, 105 62 Αθήνα, μέχρι τις 
22/11/2011, ημέρα Τρίτη και ώρα 11:30 π,μ. Οι προσφορές 
μπορούν να υποβληθούν και ταχυδρομικώς στην ίδια 
διεύθυνση, ως συστημένες. Όσες προφορές υποβληθούν 
ταχυδρομικώς θα παραληφθούν, μόνο αν πρωτοκολ- 
ληθούν μέχρι την ως άνω ημέρα και ώρα λήξης της 
προθεσμίας υποβολής τους. Απόδειξη γι αυτό αποτελεί 
η εγγραφή στο πρωτόκολλο εισερχομένων της ΕΥΔ ΕΠ 
ΨΣ. Η ημερομηνία σφραγίδας του ταχυδρομείου δεν 
λαμβάνεται υπόψη. Γλώσσα σύνταξης των προσφορών 
είναι η Ελληνική. Δικαιολογητικά που έχουν συνταχθεί 
σε άλλη γλώσσα θα πρέπει να συνοδεύονται από επί¬ 
σημη μετάφραση. 

9. Χρόνος και τόπος της αποσφράγισης των προ¬ 
σφορών 

Η αποσφράγιση των προσφορών θα διενεργηθεί στα 
γραφεία της ΕΥΔ ΕΠ ΨΣ, Λέκκα 23-25,105 62 Αθήνα, στις 
22/11/2011 ημέρα Τρίτη και ώρα 12:00. Στην αποσφράγιση 
των προσφορών μπορεί να παρίσταται ο νόμιμος εκπρό¬ 
σωπος των υποψηφίων αναδοχών ή εξουσιοδοτημένος 
εκπρόσωπός τους. 

10. Εγγυήσεις συμμετοχής 

Με την υποβολή των προσφορών απαιτείται, επί ποινή 
αποκλεισμού, η κατάθεση εγγυητικής επιστολής συμμε¬ 
τοχής που ανέρχεται στο 5% του προϋπολογισμού του 
έργου, συμπεριλαμβανομένου του ΦΠΑ, ήτοι στο ποσό 
των 100.000 ευρώ. 

11. Ισχύς των προσφορών 

Τουλάχιστον διακόσιες σαράντα (240) ημέρες από την 
καταληκτική ημερομηνία υποβολής προσφορών. 

12. Κριτήρια ανάθεσης 

Η πλέον συμφέρουσα από οικονομικής απόψεως προ¬ 
σφορά, σύμφωνα με τους όρους της προκήρυξης και 
την ισχύουσα νομοθεσία. 

13. Νομική μορφή των διαγωνιζομένων - δικαίωμα 
συμμετοχής 

Δικαίωμα συμμετοχής στο Διαγωνισμό έχουν φυσικά 
ή νομικά πρόσωπα ή Ενώσεις φυσικών ή/και νομικών 
προσώπων, που: 

- είναι εγκατεστημένα στα κράτη - μέλη της Ευρω¬ 
παϊκής Ένωσης (Ε.Ε.) ή 

- είναι εγκατεστημένα στα κράτη - μέλη της Συμφω¬ 
νίας για τον Ευρωπαϊκό Οικονομικό Χώρο (ΕΟΧ) ή 

- είναι εγκατεστημένα στα κράτη - μέλη που έχουν 
υπογράψει τη Συμφωνία περί Δημοσίων Συμβάσεων 
(Σ.Δ.Σ.) του Παγκοσμίου Οργανισμού Εμπορίου, η οποία 
κυρώθηκε από την Ελλάδα με το Ν. 2513/97 (ΦΕΚ Α'139) 
υπό τον όρο ότι η σύμβαση καλύπτεται από την Σ.Δ.Σ. 

ή 

- είναι εγκατεστημένα σε τρίτες χώρες που έχουν 
συνάψει ευρωπαϊκές συμφωνίες με την Ε.Ε. ή 

- έχουν συσταθεί με τη νομοθεσία κράτους - μέλους 
της Ε.Ε. ή του ΕΟΧ ή του κράτους - μέλους που έχει 
υπογράψει τη Σ.Δ.Σ. ή της τρίτης χώρας που έχει συνάψει 


ευρωπαϊκή συμφωνία με την Ε.Ε. και έχουν την κεντρική 
τους διοίκηση ή την κύρια εγκατάστασή του ή την έδρα 
τους στο εσωτερικό μιας εκ των ανωτέρω χωρών 

τα οποία: 

• πληρούν τους όρους που καθορίζονται στις παρα¬ 
γράφους 2.3.1 Κύρια Δικαιολογητικά Συμμετοχής και 
2.3.2 Πρόσθετα Δικαιολογητικά Συμμετοχής της προ¬ 
κήρυξης 

• δεν εμπίπτουν στις απαγορεύσεις του άρθρου 4 
του Ν. 3310/05 όπως τροποποιήθηκε και ισχύει με τον 
Ν. 3414/05 

• εφόσον είναι εγκατεστημένα στην Ελλάδα, ασκούν 
διαφημιστικές ή άλλες συναφείς δραστηριότητες και 
μπορούν να επιλεγούν ως Ανάδοχοι διαφημιστικών υπη¬ 
ρεσιών, σύμφωνα με τις προϋποθέσεις των παραγράφων 
2 και 3 του άρθρου 2 του ΠΔ 261/97, όπως τροποποιή¬ 
θηκαν και ισχύουν. 

14. Όργανο υποβολής προσφυγών 

Αρμόδιο όργανο για την υποβολή προσφυγών είναι 
η ΕΥΔ ΕΠ ΨΣ όπως νόμιμα εκπροσωπείται από τον 
Ειδικό Γραμματέα Ψηφιακού Σχεδιασμού. Για σχετικές 
πληροφορίες οι ενδιαφερόμενοι καλούνται να απευθύ¬ 
νονται στην ΕΥΔ ΕΠ ΨΣ, Λέκκα 23-25,105 62 Αθήνα, τηλ: 
2131500580, τηλεμ: 210 3722499, νννννν.άίρίΙαΙρΙαη.θον.ρΓ. 

15. Λοιπά πληροφοριακά στοιχεία 

Η Αναθέτουσα Αρχή διατηρεί το δικαίωμα κατά την 
αποκλειστική κρίση της και αζημίως για αυτήν να μα¬ 
ταιώσει ή να επαναλάβει το διαγωνισμό σε οποιοδή- 
ποτε στάδιο της διαδικασίας. Η σύμβαση διέπεται από 
την Συμφωνία περί Δημοσίων Συμβάσεων του Διεθνούς 
Οργανισμού Εμπορίου. 

16. Ημερομηνία αποστολής της προκήρυξης στην 
ΕΕΕΚ 

Ημερομηνία αποστολής της προκήρυξης στην Επί¬ 
σημη Εφημερίδα των Ευρωπαϊκών Κοινοτήτων είναι η 
28/09/2011. 

Αθήνα, 29 Σεπτεμβρίου 2011 

Ο Ειδικός Γραμματέας 
Ψηφιακού Σχεδιασμού 
Α. ΜΑΡΚΟΠΟΥΛΟΣ 

-♦- 

(7) 

ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ 
ΓΕΝΙΚΗ Δ/ΝΣΗ ΑΝΑΠΤΥΞΙΑΚΟΥ ΠΡΟΓΡΑΜΜΑΤΙΣΜΟΥ, 
ΠΕΡΙΒΑΛΛΟΝΤΟΣ ΚΑΙ ΥΠΟΔΟΜΩΝ 
ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ 
ΠΕΡΙΦΕΡΕΙΑΚΗΣ ΕΝΟΤΗΤΑΣ ΦΘΙΩΤΙΔΑΣ 

Αριθμ. 82624/9680 
Αριθμ. Διακ. 7 

Η ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ ΠΕΡΙΦΕΡΕΙΑΚΗΣ 
ΕΝΟΤΗΤΑΣ ΦΘΙΩΤΙΔΑΣ, προκηρύσσει ανοιχτό διαγω¬ 
νισμό για την ανάθεση του έργου: 

«ΕΠΙΣΚΕΥΗ ΣΥΝΤΗΡΗΣΗ ΚΑΙ ΕΞΑΣΦΑΛΙΣΗ ΤΗΣ ΠΡΟ- 
ΣΒΑΣΙΜΟΤΗΤΑΣ ΤΩΝ Α.Μ.Ε.Α. ΣΤΟ ΕΙΡΗΝΟΔΙΚΕΙΟ ΑΜ- 
ΦΙΚΛΕΙΑΣ», 

με προϋπολογισμό 144.300,00 ευρώ, συμπεριλαμβα¬ 
νομένου του Φ.Π.Α. 

Το έργο συντίθεται από τις ακόλουθες κατηγορίες 
εργασιών: α) κατηγορία ΟΙΚΟΔΟΜΙΚΩΝ, με προϋπολο¬ 
γισμό 99.200,64 € (δαπάνη εργασιών, Γ.Ε. και Ο.Ε. και 
απρόβλεπτα), β) κατηγορία ΗΛΕΚΤΡΟΜΗΧΑΝΟΛΟΓΙΚΩΝ, 
με προϋπολογισμό 15.817,19 € (δαπάνη εργασιών, Γ.Ε. και 
Ο.Ε. και απρόβλεπτα). 

Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ.λπ.) από την ΔΙΕΥΘΥΝΣΗ ΤΕΧΝΙΚΩΝ 
ΕΡΓΩΝ Π.Ε. ΦΘΙΩΤΙΔΑΣ, οδός Υψηλάντου 4, Λαμία, μέχρι 
και την 20-10-2011, ημέρα Πέμπτη. 

Η διακήρυξη του έργου έχει συνταχθεί κατά το εγκεκρι¬ 
μένο από τον Υπουργό ΠΕΧΩΔΕ, υπόδειγμα τύπου Β. 

Πληροφορίες στο τηλέφωνο: 22313 54232 - 200, ΡΑΧ 
επικοινωνίας: 2231 022646, αρμόδιος υπάλληλος για επι¬ 
κοινωνία: Σκούρας Παναγιώτης. 

Ο διαγωνισμός θα διεξαχθεί στις 25 ΟΚΤΩΒΡΙΟΥ 2011, 
ημέρα ΤΡΙΤΗ και ώρα 10,00 (λήξη επίδοσης προσφορών), 
στα γραφεία της Δ/νσης Τεχνικών'Εργων Π.Ε Φθιώτιδας 
(Υψηλάντου 4, Λαμία, τηλ. 22313 54200) και το σύστημα 
υποβολής προσφο-ρών είναι με επί μέρους ποσοστά 
έκπτωσης, σύμφωνα με το άρθρο 6 του Ν.3669/08. 

Στο διαγωνισμό γίνονται δεκτοί α) ημεδαποί διαγωνι- 
ζόμενοι, μεμονωμένοι ή σε κοι-νοπραξία, εγγεγραμμένοι 
στο Μ.Ε.Ε.Π., που καλύπτουν τις κατηγορίες και τάξεις 
του έρ-γου, ήτοι: τάξεις Α2, ή 1η ανεξαρτήτως έδρας, 
ή 2η τάξη με έδρα το Ν.ΦΘιώτιδας ή δεύτερο νομό δη¬ 
λωμένο στο ΜΕΕΠ, ή τάξη Α1 με τις προϋποθέσεις της 
παρ. 10 του άρθρου 16 του Ν 3669/08 (ΚΔΕ) (αναβάθμιση 
ορίου λόγω κοινοπραξίας) για έργα κατηγορίας ΟΙΚΟ¬ 
ΔΟΜΙΚΩΝ, τάξεις Α1, ή Α2, ή 1η ανεξαρτήτως έδρας, για 
έργα κατηγορίας ΗΛΕΚΤΡΟΜΗΧΑΝΟΛΟΓΙΚΩΝ. 

β) αλλοδαποί διαγωνιζόμενοι που αποδεικνύουν ότι κατά 
την τελευταία πενταετία, έχουν εκτελέσει έργα παρόμοια 
(ποιοτικά και ποσοτικά ) με το δημοπρατούμενο. 

Για τη συμμετοχή στο διαγωνισμό απαιτείται η κατά¬ 
θεση εγγυητικής επιστολής ύψους 2.301,00 ευρώ, που 
θα απευθύνεται προς την Διεύθυνση Τεχνικών'Εργων 
της Π.Ε. Φθιώτιδας, με ισχύ τουλάχιστον διακοσίων δέκα 
(210) ημερών, μετά την ημέρα διεξαγωγής του διαγω¬ 
νισμού. Ο χρόνος ισχύος των προσφορών είναι εκατόν 
ογδόντα (180) ημέρες. 

Το έργο χρηματοδοτείται από πιστώσεις ΤΑΧΔΙΚ (ΥΠ. 
ΔΙΚΑΙΟΣΥΝΗΣ) - ΚΑΕ 9725(α). 

Προκαταβολή δεν θα χορηγηθεί. 

Το αποτέλεσμα της δημοπρασίας θα εγκριθεί από την 
ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ ΠΕΡΙΦΕΡΕΙΑΚΗΣ ΕΝΟ¬ 
ΤΗΤΑΣ ΦΘΙΩΤΙΔΑΣ. 

Δηλώσεις θα υποβάλλονται σύμφωνα με την αναλυ¬ 
τική διακήρυξη. 

Οι ενδιαφερόμενοι μπορούν να παίρνουν πληροφορίες 
στα γραφεία της Δ/νσης Τεχνικών'Εργων της Π.Ε Φθι¬ 
ώτιδας κατά τις εργάσιμες ημέρες και ώρες. 

Λαμία, 3 Οκτωβρίου 2011 

Η Προϊσταμένη Δ/νσης 
ΕΥΘΥΜΙΑ ΤΣΙΒΕΛΕΚΗ 

-♦- 

( 8 ) 

ΠΑΝΕΠΙΣΤΗΜΙΟ ΙΩΑΝΝΙΝΩΝ 
Αριθμ. Διακ. 3/2011 

Το Πανεπιστήμιο Ιωαννίνων προκηρύσσει Διεθνή ανοι¬ 
κτό διαγωνισμό με σφραγισμένες προσφορές και κρι¬ 
τήριο κατακύρωσης τη χαμηλότερη τιμή (υψηλότερο 
ποσοστό έκπτωσης επί της εκατό %), για την προμήθεια 
υγρών καυσίμων (πετρέλαιο θέρμανσης - κίνησης), για 
τις ανάγκες του Πανεπιστημίου. 

Ο συνολικός προϋπολογισμός ανέρχεται στο ποσό 
του 1.000.000€ με τον αναλογούντα Φ.Π.Α. από πιστώ¬ 


σεις του Τακτικού Προϋπολογισμού του Πανεπιστημίου 
Ιωαννίνων. 

Οι δικαιούμενοι συμμετοχής στο διαγωνισμό πρέπει να 
ασκούν εμπορικό ή βιομηχανικό ή βιοτεχνικό συναφές 
επάγγελμα στην Ελλάδα ή στην αλλοδαπή. 

Τόπος παράδοσης: Πανεπιστήμιο Ιωαννίνων 

Γλώσσα: Ελληνική 

Ημερομηνία λήξης υποβολής των προσφορών την 21- 
11-2011 για όσους ενδιαφερομένους αποστείλουν προ¬ 
σφορά με οποιοδήποτε τρόπο και την 22-11-2011 και 
ώρα 10.30 π.μ. για όσους καταθέσουν προσφορά με τα 
δικαιολογητικά που ζητούνται. 

Ημερομηνία αποσφράγισης προσφορών την 22η Νο¬ 
εμβρίου 2011, ημέρα Τρίτη και ώρα 10.30 π.μ. 

Ζητούμενα δικαιολογητικά: α) Εγγυητική Επιστολή 
συμμετοχής στο διαγωνισμό (ποσοστού 5% στην προ- 
ϋπολογισθείσα δαπάνη) ήτοι: 50.000 €. 

β) Υπεύθυνη δήλωση της παρ. 4 του άρθρου 8 του 
Ν 1599/86 (Α'75) όπως εκάστοτε ισχύει, ότι θα προσκο¬ 
μίσουν τα απαιτούμενα από την παρ. 1 του άρθρου 6 
του Π.Δ. 118/07 κ.λπ. 

Ημερομηνία αποστολής για δημοσίευση της περίλη¬ 
ψης της Δ/ξης στην Ευρωπαϊκή Ένωση στις 30-09-2011 
και στον Ελληνικό Τύπο στις 3-10-2011. 

Τα τεύχη των διακηρύξεων θα διατίθενται έναντι 
απόδειξης ή αντικαταβολής (για όσες διακηρύξεις θα 
στέλνονται ταχυδρομικώς) με την καταβολή εκατόν 
σαράντα επτά ευρώ (147€) (απ. συν. Π.Σ. 296/28-2-91), 
στην Εταιρεία Αξιοποίησης και Διαχείρισης Περιουσίας 
Παν/μίου Ιωαννίνων. 

Πληροφορίες και διακηρύξεις θα δίνονται από το Τμή¬ 
μα Προμηθειών του Πανεπιστημίου όλες τις εργάσιμες 
ημέρες και ώρες μέχρι την προηγούμενη της διενέργειας 
του διαγωνισμού, τηλ. 26510 - 07.130-132, ΡΑΧ 07.001. 

Τα τεχνικά στοιχεία βρίσκονται και στην ηλεκτρονική 
διεύθυνση: Ιι(Ιρ://νννννν.υοί.9Γ/5θΓνίοθ3/θθοηοπιΙο/δυρρΙΐΘ5. 

Πληροφορίες τεχνικής φύσεως θα δίδονται από την 
αρμόδια Διαμάντη Αικατερίνη, (τηλ. 2651005562). 

Ιωάννινα, 28 Σεπτεμβρίου 2011 
Ο Αντιπρύτανης 
ΙΣΑΑΚ ΛΑΓΑΡΗΣ 

-♦- 

Ο) 

ΤΕΧΝΟΛΟΓΙΚΟ ΕΚΠΑΙΔΕΥΤΙΚΟ ΙΔΡΥΜΑ 
(Τ.Ε.Ι.) ΜΕΣΟΛΟΓΓΙΟΥ 

Αριθμ. Φ.8.12/3739 
Αριθμ. Διακ. 4/2011 

Το ΤΕΙ Μεσολογγίου προκηρύσσει Δημόσιο Ανοικτό 
Διαγωνισμό με σφραγισμένες προσφορές, με κριτήριο 
κατακύρωσης την συμφερότερη προσφορά, για την 
ανάδειξη αναδόχου εκμετάλλευσης του εστιατορίου 
του ΤΕΙ Μεσολογγίου (με έδρα το Μεσολόγγι) και για 
τη σίτιση των σπουδαστών του τμήματος Τηλεπικοινω¬ 
νιακών Συστημάτων και Δικτύων (ΤΕΣΥΔ) - Παράρτημα 
Ναυπάκτου (με έδρα τη Ναύπακτο), για διάστημα τριών 
(3) ετών, ενώπιον επιτροπής που θα συσταθεί για το 
σκοπό αυτό. 

Προϋπολογισμός: δύο εκατομμύρια εκατό χιλιάδες 
(2.100.000,00) ευρώ συμπεριλαμβανομένου του αναλο- 
γούντος ΦΠΑ, με την ισχύουσα σήμερα τιμή ανά κάρ¬ 
τα σίτισης, από πιστώσεις του ΚΑΕ 2631 του τακτικού 
προϋπολογισμού του ΤΕΙ Μεσολογγίου. 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


Τόπος παράδοσης: ΤΕΙ Μεσολογγίου, τμήμα Διοικητι¬ 
κής Μέριμνας και Πρωτοκόλλου. 

Γλωσσά: Ελληνική 

Ζητούμενα Δικαιολογητικά: Η προσφορά θα συνοδεύ¬ 
εται υποχρεωτικά με: 

α) Εγγυητική επιστολή συμμετοχής ποσού 105.000 
ευρώ. 

β) Όλα τα λοιπά δικαιολογητικά που αναφέρονται 
στην αναλυτική προκήρυξη. 

Υποβολή προσφορών: 24 Νοεμβρίου 2011, ημέρα Πέ¬ 
μπτη και ώρα 9.30 π.μ. 

Έναρξη διαδικασίας διαγωνισμού ορίζεται η παραπά¬ 
νω ημερομηνία και ώρα 11.00 π.μ. 

Ημερομηνία αποστολής για δημοσίευση της περίλη¬ 
ψης της διακήρυξης στην Εφημερίδα της Κυβέρνησης 
την 7/10/2011 και στον ελληνικό τύπο 12/10/2011. 

Τα τεύχη διακηρύξεων θα διατίθεται από το Τμήμα 
μισθοδοσίας αποζημιώσεων προμηθειών και περιουσίας, 
έναντι αντιτίμου, ή με αντικαταβολή όταν αυτή αποστέλ- 
λεται ταχυδρομικά. Η διακήρυξη θα είναι ανηρτημένη και 
στην ηλεκτρονική διεύθυνση άΐΐρ://ηονν3.1θίπΐθ5.9Γ 

Περισσότερες πληροφορίες για τους όρους του δια¬ 
γωνισμού μπορούν οι ενδιαφερόμενοι να παίρνουν από 
το Τμήμα Μισθοδοσίας Αποζημιώσεων Προμηθειών και 
Περιουσίας του ΤΕΙ Μεσολογγίου κάθε εργάσιμη μέρα 
και στις ώρες 9.00-13.00, στα τηλ. 26310 58442, 58218. 

Μεσολόγγι, 3 Οκτωβρίου 2011 
Ο Πρόεδρος 

ΒΑΓΓΕΛΗΣ ΠΟΛΙΤΗΣ - ΣΤΕΡΓΙΟΥ 
-♦- 

( 10 ) 

ΓΕΝΙΚΟ ΝΟΣΟΚΟΜΕΙΟ ΝΙΚΑΙΑΣ 
«ΑΓΙΟΣ ΠΑΝΤΕΛΕΗΜΩΝ» 

Αριθμ. 45468 

Το Γενικό Νοσοκομείο Νίκαιας «ΑΓΙΟΣ ΠΑΝΤΕΛΕΗ¬ 
ΜΩΝ» έχοντας υπ’ όψιν τις διατάξεις του Ν. 2286/95 
(ΦΕΚ 19/95) «Προμήθειες του Δημοσίου Τομέα και ρυθ¬ 
μίσεις συναφών θεμάτων», του Ν. 2955/01 «Προμήθειες 
Νοσοκομείων και λοιπών μονάδων Υγείας των Πε.Σ.Υ. 
και άλλες διατάξεις», του Π.Δ. 118/07 (ΦΕΚ 150/07) «Κα¬ 
νονισμός Προμηθειών Δημοσίου», του Π.Δ.60/07 (ΦΕΚ 
64/07) «Προσαρμογή της Ελληνικής Νομοθεσίας στις 
διατάξεις της Οδηγίας 2004/17/ΕΚ, όπως τροποποιήθηκε 
με την Οδηγία 2005/51/ΕΚ της Επιτροπής και την Οδη¬ 
γία 2005/75/ΕΚ του Ευρωπαϊκού Κοινοβουλίου και του 
Συμβουλίου της 16-11-05» και του Ν. 3580/07 «Προμήθειες 
Φορέων εποπτευομένων από το Υπουργείο Υγείας και 
Κοινωνικής Αλληλεγγύης και άλλες διατάξεις» όπως 
τροποποιήθηκε με το Ν. 3846/2010, άρθρο 24: 


αναβάλλει τον Πρόχειρο επαναληπτικό διαγωνισμό, 
με γραπτές σφραγισμένες προσφορές και κριτήριο κα- 
τακύρωσης την χαμηλότερη τιμή, που θα γινόταν στις 
30-09-2011, ημέρα Παρασκευή και ώρα 11:00 π.μ. για την 
προμήθεια ενός (1) συστήματος δοκιμασίας κόπωσης, 
για το Β’ Καρδιολογικό Τμήμα του Νοσοκομείου μας, 
προϋπολογισθείσας δαπάνης 29.750 € συμπεριλαμβα¬ 
νομένου του Φ.Π.Α. (Αρ. Διακ. 38/2011). 

Για κάθε άλλη πληροφορία οι ενδιαφερόμενοι μπο¬ 
ρούν να απευθύνονται στο Γρ. Προμηθειών κάθε εργά¬ 
σιμη ημέρα και ώρα και στο τηλέφωνο 213 2077407-8. 

Νίκαια, 29 Σεπτεμβρίου 2011 

Ο Διοικητής 
ΧΡΗΣΤΟΣ ΡΕΣΣΟΣ 

-♦- 

( 11 ) 

ΔΙΟΙΚΗΣΗ 4ης ΥΓΕΙΟΝΟΜΙΚΗΣ 
ΠΕΡΙΦΕΡΕΙΑΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Αριθμ. Διακ. 11/2011 

Η 4η Διοίκηση Υγειονομικής Περιφέρειας Μακεδονίας 
και Θράκης διενεργεί Διεθνή Δημόσιο Ανοικτό Διαγω¬ 
νισμό για την προμήθεια Μαγνητικού Τομογράφου για 
τις ανάγκες του Γ.Ν. Καβάλας εποπτείας της 4ης Δ.Υ.Πε. 
Μακεδονίας και Θράκης, με αριθμό διακήρυξης 11/ 26- 
9-2011 και με κριτήριο κατακύρωσης τη Συμφερότερη 
Προσφορά. 

Προϋπολογισμού: 1.000.000,00€ με Φ.Π.Α. 

Τόπος παράδοσης: Γ.Ν. Καβάλας, 

Γλώσσα: Ελληνική 

Ημερομηνία λήξης υποβολής προσφορών: την 28.11.2011 
ημέρα Δευτέρα, μέχρι τις 14:00 μ.μ. η ώρα, στο Γ ραφείο 
Πρωτοκόλλου της Υπηρεσίας (5ος όροφος, Β' ασανσέρ). 

Ημερομηνία αποσφράγισης προσφορών: την 29.11.2011, 
ημέρα Τρίτη και ώρα 10:00 π.μ. στα Γραφεία της Υπη¬ 
ρεσίας. 

Ημερομηνία αποστολής της περίληψης της Δ/ξης στην 
Ε.Ε.Ε.Κ. 26-9-2011. 

Ημερομηνία δημοσίευσης της Δ/ξης στον Ελληνικό 
τύπο την 4-10-2011. 

Πληροφορίες όλες τις εργάσιμες ημέρες από 8:00 
π.μ. έως 14:30 μ.μ. στη Διεύθυνση: 4η Δ.Υ.Πε. Μακεδονί¬ 
ας και Θράκης, Αριστοτέλους 16, Τ.Κ. 54623, Αρμόδιοι 
υπάλληλοι: Λασκαρίδης Ηλίας, Κουρτέση Αθηνά, Τηλ. 
2313/327824-867, ΕΑΧ 2313327838). 

Θεσσαλονίκη, 26 Σεπτεμβρίου 2011 

Η Υποδιοικήτρια 
ΑΛΕΞΑΝΔΡΑ ΠΑΠΑΔΗΜΗΤΡΙΟΥ 

